**בס"ד מחשבת הגבר תשפ"ה פסח שם\_\_\_\_\_\_\_\_\_\_\_**

**מבוא**

**חג הפסח מוזכר בתורה בשני שמות: חג המצות וחג הפסח. חג המצות מבטא את גילוי האמונה**

**וחג הפסח מבטא את סגולתו ויחודו של עם ישראל.**

**על הצורך בהכרה פנימית עמוקה, המבוססת על אמונה, ולא הסתמכות רק על הנס בלבד, אנו קוראים בקטע הבא**

### פרופסור נחמה ליבוביץ**– אמונת הלב** **הגדת נחמה, עיונים בהגדה של פסח, עמ' 157-156**

"בצאת ישראל ממצרים... הים ראה וינוס" (תהילים קי"ד) וכן הוא אומר "וימרו על ים בים סוף" (תהילים, ק"ו, ז').

מהו שני פעמים? אלא על הים המרו (מרדו) **שלא היו רוצים לירד**. אילולא שבט יהודה שקפץ תחילה וקידש את שמו של הקדוש ברוך הוא... ובים סוף מנין שהמרו (=מרדו)? אלא **כיוון שירדו לתוך הים**, הים היה מלא בטיט, שהיה עד עכשיו לח מן המים והיה בו כמין טיט... והיה אומר ראובן לשמעון: במצרים – טיט, ובים – טיט. במצרים – בחומר ובלבנים, ובים – חומר מים רבים. הווי אומר "וימרו על ים בים סוף" (מדרש רבה, שמות )

**לא השתנו** האנשים גם אחרי הנס ולא פסקו הקטנוניות, כפיות הטובה ואהבת הנוחות. במקום לראות את חסדי הבורא, אהבתו ודאגתו לעמו, הם רואים את מעט הבוץ אשר בנעליהם, ודבר זה מספיק להם כדי להשוות שעבוד לגאולה, אפילה לאורה!

**אין הנס משנה בני אדם אוטומטית,** ואין בראיית הנס הכוח להטות ליבו של אדם לאהבתו ויראתו את ה' יתברך, אם אין אדם בעצמו יטה ליבו אליו.

ההתבוננות בעולם ופרשנות האירועים שעוברים עלינו הם **תוצאה של חינוך**. מרכזו של ליל הסדר והמצווה העיקרית היא מצוות ההגדה. במהלך קריאת ההגדה איננו יכולים להסתפק רק בקריאה "טכנית" אלא אנו חייבים להפוך את ליל הסדר **לחוויה משמעותית** שבמרכזה עומד חינוך הבנים והבנות. "כנגד ארבעה בנים דיברה תורה אחד חכם ואחד רשע ואחד תם ואחד שאינו יודע לשאול". לכל אחד מהילדים **עלינו לענות בצורה המתאימה לו** בבחינת "חנוך לנער **על פי דרכו**" (משלי, כ"ב, ו'). כל אחד ראוי לקבל הכוונה חינוכית המותאמת לרמת הידע שלו, לאישיותו ולדרכי התנהגותו.

1. מהו ההסבר של המדרש בגלל שבני ישראל "המרו על ים **בים סוף**"?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. איך המדרש מתאר את **תגובת בני ישראל** לטיט שהיה בים, ומהי הביקורת הגלומה במדרש?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. מה המסר המרכזי שהכותב מבקש להעביר בנוגע להשפעת הנס על האדם?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. למה, לדעתך, קשה לאדם להבחין בטוב ובחסד במקום בתנאי שבדרך?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. האם את מסכימה עם הטענה שהנס עצמו אינו משנה את האדם? למה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. מהי החשיבות שמייחס הכותב למצוות ההגדה בליל הסדר, וכיצד היא קשורה לחינוך הדורות הבאים? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. איך הקשר בין ארבעת הבנים בהגדה לפסוק "חנוך לנער על פי דרכו" מדגיש את החשיבות של חינוך מותאם אישית? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. למה, לדעתך, קשה לאדם להבחין בטוב ובחסד במקום בתנאי שבדרך? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. האם את מסכימה עם הטענה שהנס עצמו אינו משנה את האדם? למה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. כיצד ניתן להפוך את ליל הסדר **לחוויה חינוכית** של ההגדה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. מהי השפעה של **התאמת החינוך לכל ילד,** כיצד הדבר מתבטא בסיפור ארבעת הבנים בהגדה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

10. מה ניתן ללמוד מהקטע על החשיבות של פרשנות אישית ומודעת לאירועים שאנו חיים בחיים? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **מרחוק כל דבר נראה נס אבל מקרוב גם נס לא נראה כך. אפילו מי שעבר בים-סוף בבקיעת הים ראה רק את הגב המזיע של ההולך לפניו ואת נוע ירכיו הגדולות" ( יהודה עמיחי ) 11\*. הסבירי את דברי המשורר לפי מה שלמדת בקטע**

### **הרב עוזי קלכהיים – גישה חינוכית בארץ ישראל**

**"וכאן הבן שואל" – המענה לבנים בדרכי נועם של ארץ ישראל**

**נחמה ליבוביץ** (ג' באלול ה'תרס"ה – ה' בניסן ה'תשנ"ז, 1997-1905. הייתה פרשנית ופרופסור למקרא, מורה ומחנכת, כלת פרס ישראל בתחום החינוך. עסקה בהוראת תורה נביאים וכתובים, וחידשה דרך לימוד חדשה בתנ"ך.

חובת התשובה לבנים

זה עתה עומדים לצאת מבית עבדים לחירות עולם. מתניהם חגורים ומקלם בידם, ואוכלים הם את הפסח בחיפזון. הנה נשמעות מפי הגבורה ההוראות האחרונות לפני היציאה לצורך השעה ולדורות. ומתבשרים הם על לידת הבנים, **שישאלו** – ויתלבטו ביחס לדברים הגדולים שמתרחשים עתה בעוצמה כה גדולה לעיניהם. במהלך הדורות יקומו גם כאלה שירצו לערער על עובדות כה ברורות במציאות, ולפקפק באמיתות קיימות. **דווקא בשעה מרוממת זו**, מזכירה לנו התורה את השעות הקטנות, ללמדך!! – שהתורה אינה רק מצווה ופוקדת תוך העלמות מן המקבל. **היא מחייבת להתייחס לשאלות ולתת תשובה! היא מחנכת את האדם לקליטת דבר ה' בהתאם לכליו, ועונה לקושיות המתעוררות לפרקים.** לימוד גדול הוא זה שהתורה מציבה אותנו מיד עם היציאה אל מול פני שאלות הבנים, **להודיע לדורות הבאים את חובת השליחות המוטלת על כל נושאי מורשת יציאת מצרים – לתת את התשובה ההולמת בכל דור – ולכל דור.**

א. מהו המסר המרכזי שמדגיש הרב עוזי קלכהיים להזכרת שאלות הבנים בעתיד דווקא בשעת יציאת מצרים?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. סגנון של גולה – ושל ארץ ישראל

בדרך חינוכו של עם ישראל מצייר לנו הנביא זכריה בחזונו (פרק יא) את תמונת שני המקלות הרועים את הצאן. האחד נקרא **נועם** – והשני **חובלים,** (וָאֶקַּח לִי שְׁנֵי מַקְלוֹת לְאַחַד קָרָאתִי נֹעַם וּלְאַחַד קָרָאתִי חֹבְלִים וָאֶרְעֶה אֶת הַצֹּאן.זכריה פרק יא)

ופענחו לנו חכמים חלון נבואי זה כך: הנועם – אלו תלמידי חכמים של ארץ ישראל **המנעימים** זה לזה בהלכה, כשמן המעדן ומרכך את נקודת החיכוך: ואילו החובלים – אלו תלמידי חכמים שבבבל, שמחבלים זה לזה בהלכה, ומרורין זה לזה כזית (עפ"י סנהדרין כד', א').

**יש להבחין אם כך בין תורת חוצה לארץ – לתורת ארץ ישראל בין אלו שאינן בני מקומן לאלו הנטועים בגבולם**. ובדרך רמז הסביר כך האר"י הקדוש את **חטאו של משה רבינו**, **בהכותו בסלע בפעם השנית.** משה, לפי דרכו, חשב כי כשם שנצטווה **בפעם הראשונה** להכות את הסלע ולהוציא מים, כן בפעם השנייה, כשנצטווה לקחת את המטה – נראה שגם הפעם יהיה זה לצורך הכאת הסלע. וטעותו הייתה בכך, שהציווי הראשון ניתן בתחילת דרכם של ישראל במדבר, בהיותם קרובים יותר לגלות מאשר לגאולה. **אבל בפעם השנית, כשהיו סמוכים כבר לשערי ארץ ישראל – כאן כבר התאים יותר סגנון הדיבור – וללא הכאה.**

על פי עיקרון זה נתבונן בנוסח התשובה לארבעת הבנים, כפי שהוא מופיע בתלמוד הירושלמי, תלמודה של ארץ ישראל – לעומת נוסח ה"הגדה", "שנהגו בה ישראל בזמן הגלות" (הרמב"ם).

ב. איך מסבירים את ההבדל בין "תורת ארץ ישראל" ל"תורת חוץ לארץ"?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ג. מהי הטעות של משה רבנו לפי דברי האר"י הקדוש, וכיצד היא קשורה להבדל בין גולה לארץ ישראל? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

סמני את כל ההבדלים בין 2 נוסחי ההגדה שלפנייך

|  |  |  |
| --- | --- | --- |
| **מכילתא דרבי ישמעאל בא פרשה י"ח(זהה להגדה שלנו)** |  | **ירושלמי פסחים פרק י' הלכה ד'** |
| ארבעה בנים הם – אחד חכם אחד רשע ואחד תם ואחד שאינו יודע לשאול. |  | תני ר' חייה – כנגד ארבעה בנים דיברה התורה בן חכם בן רשע בן טיפש בן שאינו יודע לשאול. |
| **חכם** מה הוא אומר? מה העדות והחוקים והמשפטים אשר צוה ה' אלוקינו אותנו – אף אתה פתח לו בהלכות הפסח אין מפטירין אחר הפסח אפיקומן. |  | בן **חכם** מהו אומר? מה העדות והחוקים והמשפטים אשר צוה ה' אלוקינו אותנו – אף אתה אמור לו בחוזק יד הוציאנו ממצרים מבית עבדים. |
| **רשע** מה הוא אומר? מה העבודה הזאת לכם – לכם ולא לו ולפי שהוציא את עצמו מן הכלל וכפר בעיקר אף אתה הקהה את שיניו ואמור לו בעבור זה עשה ה' לי בצאתי ממצרים לי ולא לך אלו היית שם לא היית נגאל. |  | בן **רשע** מהו אומר? מה העבודה הזאת לכם מה הטורח שאתם מטריחין עלינו בכל שנה ושנה מכיון שהוציא את עצמו מן הכלל אף אתה אמור לו בעבור זה עשה ה' לי לי עשה לאותו האיש לא עשה אילו היה אותו האיש במצרים לא היה ראוי להיגאל משם לעולם. |
| **תם** מה הוא אומר? מה זאת – ואמרת אליו בחוזק יד הוציאנו ה' ממצרים מבית עבדים. |  | **טיפש** מהו אומר? מה זאת – אף אתה למדו הלכות הפסח שאין מפטירין אחר הפסח אפיקומן שלא יהא עומד בחבורה זו ונכנס לחבורה אחרת. |
| ו**שאינו יודע לשאול** – את פתח לו שנא' והגדת לבנך ביום ההוא וגו' |  | **בן** שאינו יודע לשאול **– את פתח לו תחילה.** |

1. כנגד ארבעה בנים

הבחנה דקה בין נוסח ה"הגדה" ובין תלמוד ירושלמי נמצא כבר בפתיחה: "כנגד ארבעה בנים דברה תורה: בן חכם, בן רשע, בן טיפש, בן שאינו יודע לשאול".

אף הנוסח בהגדה פותח בארבעה הבנים. אבל בהמשך מופיע הכינוי "**אחד** חכם", "אחד רשע" וכו'. אחד סתמי, כביכול נשכח הבסיס היסודי של בנים, ואז מקבל הבן את התואר של האחד המספרי: אחד חכם, אחד רשע, וכו'. **לא כן בירושלמי. כאן מובלטת** הגישה החמה: **כולם בנים: בן חכם, בן רשע, וכן כולם.** גם בשעת הרצאת הטענות קובעת נוסח ההגדה **לכל אחד תואר עצמי**: "חכם מה הוא אומר", "רשע מה הוא אומר", וכו'. כל בן נושא את **תוארו כמציאות מוגמרת וחתומה,** שאין לה תקנה. ואילו בירושלמי מזכירים: **בן** חכם מה הוא אומר" וכן הלאה. **הכינוי בן החוזר ונשנה** בכל פעם, בא להזכירנו שבבנים עסקינן, ולא בזרים, **והיחס צריך להיות כאל בנים, מתוך הרגשת השייכות.** אפילו הרשע אינו יצירה מוגמרת. הוא נקרא **"בן רשע",** יש תקווה לתקנו בעתיד, על ידי חינוך מתאים. ומתוך הגישה של "בין כך ובין כך – קרויים בנים" – יש תקווה להשיב לב בנים אל אבותם.

ד. מה הם ההבדלים בין נוסחי ההגדה הארץ ישראלית להגדת הגולה?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ה. מה המשמעות ההבדלים בין הגישה בהגדה לזו שבירושלמי ביחס לבן הרשע?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. התשובה לבן החכם

**דרך התשובה לחכם ב"הגדה" הוא בבחינת "תן לחכם ויחכם עוד".** הוא שואל על עדות, חוקים ומשפטים מהתורה שבכתב. הוא מגלה יכולת ניתוח וכושר הבחנה בין הסוגים השונים של המצוות. משיבין לו מתורה שבעל פה, מחכימים אותו ב"הלכות הפסח", החל מראש מסכת פסחים עד לסופה, עד ל"אין מפטירין אחד הפסח אפיקומן". **כלומר על פי דרכה של ההגדה – ברור שכלי גורר אחריו ברור שכלי אחר.**

**אולם תלמודה של ארץ ישראל מבקש להעלות את החכם למדרגת האמונה. משמיעים לו את הפסוק שמשמיעים בהגדה לתם: "בחוזק יד הוציאנו ה' ממצרים". לומר לו, שלאחר כל התחכמותו, יש לעבוד את ה' ללא חכמות (ר' נחמן), "כי במעלת התם יגיע האדם לדבקות בה' – כמעלת אדם הראשון לפני התחכמותו". (על פי המהר"ל, נתיב התמימות).** וכעין מה שהסביר המהר"ל, על מה אבדה הארץ? על שלא ברכו בתורה תחילה. חכמים, מרוב אהבתם לתורה, נהנו מחוכמתה ושכחו את נותן התורה. הברכה לה' מבטאת את ההודאות לו והדבקות בו. כך קיים החשש, שמרוב התעסקות בהלכות המשתרגות של הפסח עלולים לשכוח את גואל ישראל, ולכן באה התשובה והתזכורת שבפסוק, **להחזירנו אל השורש,** וללמדנו, שהוצאת ישראל ממצרים בחוזק יד, הוא מופת **אמונת ישראל**, כתשובת החבר למלך כוזר. מופת זה מועיל להכרת הא-ל יותר מן הטענות ומן התשובות של ההיקשים השכליים, שרבו בהם הספקות. (עיין כוזרי מאמר א', י"ג, ומאמר ה', ט"ז)

ו. מה ההבדל בין התשובה לחכם בהגדה לתשובה בתלמוד הירושלמי. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ז. מה משמעות ההבדל? מה מגמת התשובה? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. התשובה לבן הרשע

התשובה לבן הרשע באה להבליט לפנינו ביתר ברור עד כמה נעימות הן דרכיה של תורת ארץ ישראל. **הרשע שבהגדה מופיע כפחות מתריס מן הבן הרשע שבירושלמי. זה האחרון מעיז פנים ומתיז: "מה הטורח הזה שאתם מטריחין עלינו בכל שנה ושנה?!" אף על פי כן עונה הירושלמי לאותו בן ביתר נועם ממה שבהגדה, הגורסת: "אף אתה, הקהה את שיניו". תשובת הירושלמי נאמרת בנחת. "ישר לעניין" עונין לו, ללא יצירת אוירה סביבתית מעכירה. מזהירים אותו על יציאתו מן הכלל, אבל אין תולין עליו את השלט של "כופר בעיקר" – כפי שעושים לו בהגדה.** אומרים לו שדרך זו שהוא הולך בה – ורוצה להוביל בה אחרים – לא הייתה מביאה גאולה לעם ישראל, אלא הייתה מוליכה להתבוללות ולהתבטלות הצורה הישראלית בין הגויים. **אין פוסקין עליו את דין ההגדה – "אילו היה שם לא היה נגאל", כלומר, היה מת בג' ימי האפלה ככל הרשעים שנתאוו להישאר במצרים. בעדינות מעירים לו, כי אילו היה אותו איש שם – "לא היה ראוי להיגאל". כי לכל יהודי יש תקווה, ושומר ישראל מגן על כל זיק של תקווה, "לבלתי ידח ממנו נדח"...**

ח. מה ההבדל בין שאלת הרשע בהגדה לשאלה בתלמוד הירושלמי.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ט. מה ההבדל בין התשובה לרשע בהגדה לתשובה בתלמוד הירושלמי. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

י. מה משמעות ההבדל לפי הקטע? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. בן שאינו יודע לשאול

כל עוד אדם **שואל אין הוא אדיש,** אפילו תהיה שאלתו שאלת תם. אך מי שהגיע למצב של "שאינו יודע לשאול", של חוסר תגובה והתעניינות – הוא צפוי לכליה ולאפיסה. כי הוא שרוי בעלפון רוחני, שעלול להוליך אותו לחדלון. על כן המשימה הראשונית היא לעורר את כוח החיים הרדומים שבו: "פתח פיך לאלם", שיהא בבחינת "חי-מדבר" ושואל, שירגיש בקושי ויגלה סימני חיים ותנועה. בנוסח הירושלמי לא מופיע הכתוב "והגדת לבנך" כמו בהגדה, כי אין טעם להרעיף עליו מטר רוחני, כשאין הקרקע מוכשרת לקלוט את השפע הבא אליו מלמעלה. **בלי היפתחות מצדו –** אין ערך לתורה המושפעת עליו בגודש...

יא. מה ההבדל בין המענה לבן שאינו יודע לשאול בין ההגדה לירושלמי? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יב . מה הסכנה בבן שאינו יודע לשאול? איך הירושלמי מתמודד עם סכנה זו? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **כזו היא דרכו של הירושלמי. כאן עוסקים מראש ועד סוף בארבעה בנים. כאן עוסקים בבניין הקודש החיובי של תורת ארץ ישראל, אשר דרכיה דרכי נועם, וכל נתיבותיה שלום.**

### **שאלות חשיבה**

1. למה לדעתך חשוב להדגיש את ההבדל בין גישה חינוכית של ארץ ישראל לגישה של הגולה?
2. איך הגישה החינוכית כלפי הבן הרשע בירושלמי יכולה להשפיע על **תפיסתנו החינוכית כיום**?
3. מה דעתך על ההבחנה בין הגישה השכלתנית לגישה אמונית בתשובה לבן החכם?
4. איזו גישה נראית לך מועילה יותר?
5. איך המוטיב של "כולם קרויים בנים" משפיע על המסר החינוכי של הטקסט?

### **שאלות יישומיות**

1. איך ניתן ליישם את הרעיון "דרכי נועם" של תורת ארץ ישראל בחינוך עכשווי?
2. אילו כלים חינוכיים אפשר לפתח כדי להתמודד עם "בן שאינו יודע לשאול" בסביבה חינוכית מודרנית?